ಅರ್ಜುನ್ ಕಪೂರ್ ಶರ್ಟ್ ಲೆಸ್ ಫೋಟೋಗೆ ಮಲೈಕಾ ಫಿದಾ

ಮುಂಬೈ: ಅರ್ಜುನ್ ಕಪೂರ್ ಮತ್ತು ಮಲೈಕಾ ಅರೋರ ನಡುವೆ ಸಾಕಷ್ಟು ಗಾಸಿಪ್ ಹರಿದಾಡುತ್ತಿದ್ದು, ಇದೂವರೆಗೂ ಇಬ್ಬರು ಬಹಿರಂಗವಾಗಿ ತಮ್ಮ ಪ್ರೀತಿಯ ಬಗ್ಗೆ ಎಲ್ಲಿಯೂ ಹೇಳಿಕೆ ನೀಡಿಲ್ಲ. ಈ ನಡುವೆ ಅರ್ಜುನ್ ಕಪೂರ್ ಇನ್‍ಸ್ಟಾಗ್ರಾಮ್ ಫೋಟೋಗೆ ಮಲೈಕಾ ಅರೋರ ಕಮೆಂಟ್ ಮಾಡುವ ಮೂಲಕ ಮತ್ತೆ ಸುದ್ದಿಯಾಗಿದ್ದಾರೆ.

ಸದ್ಯ ಅರ್ಜುನ್ ಕಪೂರ್ ಬಹುನಿರೀಕ್ಷಿತ ಸಿನಿಮಾ ‘ಪಾಣಿಪತ್’ನಲ್ಲಿ ಬ್ಯುಸಿಯಾಗಿದ್ದು, ಬಾಡಿ ಬಿಲ್ಡ್‍ಗಾಗಿ ಸಾಕಷ್ಟು ವರ್ಕೌಟ್ ನಡೆಸುತ್ತಿದ್ದಾರೆ. ಅದಕ್ಕಾಗಿ ಸಾಕಷ್ಟು ಬೆವರನ್ನು ಕೂಡ ಹರಿಸುತ್ತಿದ್ದಾರೆ. ಇತ್ತೀಚೆಗೆ ಅರ್ಜೂನ್ ಕಪೂರ್ ವರ್ಕೌಟ್ ಮಾಡಿದ ಶರ್ಟ್‍ಲೆಸ್ ಪಿಕ್‍ವೊಂದನ್ನು ಇನ್‍ಸ್ಟಾಗ್ರಾಂನಲ್ಲಿ ಪೋಸ್ಟ್ ಮಾಡಿರುವುದು ಮಲೈಕಾ ಫಿದಾ ಆಗುವಂತೆ ಮಾಡಿದೆ.

ಚಿತ್ರದಲ್ಲಿ ಯೋಧನ ಪಾತ್ರದಲ್ಲಿ ಕಾಣಿಸಿಕೊಳ್ಳುತ್ತಿರುವ ಅರ್ಜುನ್ ಕಪೂರ್ ತಮ್ಮ ಚಿತ್ರೀಕರಣದ ಹಿಂದಿನ ದೃಶ್ಯಾವಳಿಗಳನ್ನು ತಮ್ಮ ಅಭಿಮಾನಿಗಳಿಗೆ ತೋರಿಸಲು ‘ವಾರಿಯರ್ ಮೂಡ್ ಆನ್ #ಪಾಣಿಪತ್’ ಎಂಬ ಕಾಪ್ಷನ್‍ನೊಂದಿಗೆ ಶರ್ಟ್‍ಲೆಸ್ ಪಿಕ್ ಪೋಸ್ಟ್ ಮಾಡಿದ್ದಾರೆ.

ಈ ಪಿಕ್ಚರ್ ಗೆ ಕಮೆಂಟ್ ಮಾಡಿರುವ ಮಲೈಕಾ ಬಾಡಿಬಿಲ್ಡ್ ಮಾಡಿರುವ ಆರ್ಮ್ ಎಮೋಜಿಗಳನ್ನು ಕಳುಹಿಸಿ ಕಮೆಂಟ್ ಮಾಡಿದ್ದಾರೆ. ಪ್ರತಿಬಾರಿಯೂ ಇಬ್ಬರ ಪೋಸ್ಟ್ ಗಳಿಗೆ ಇಬ್ಬರು ಕಮೆಂಟ್ ಮಾಡುವ ಮೂಲಕ ಇನ್ಸ್ಟಾ ಲವ್‍ನಲ್ಲಿ ಸುದ್ದಿಯಾಗಿದ್ದಾರೆ.

ಕೆಲವು ದಿನಗಳಿಂದ ಅರ್ಜುನ್ ಕಪೂರ್ ಮತ್ತು 45 ವರ್ಷದ ಮಲೈಕಾ ಅರೋರಾ ಜೊತೆಯಾಗಿ ಕಾಣಿಸಿಕೊಳ್ಳುತ್ತಿದ್ದಾರೆ. ಕಳೆದ ಎರಡು-ಮೂರು ವರ್ಷಗಳಿಂದ ಇಬ್ಬರ ಸಂಬಂಧದ ಬಗ್ಗೆ ಹಲವು ಸುದ್ದಿಗಳು ಬಾಲಿವುಡ್ ಅಂಗಳದಲ್ಲಿ ಹರಿದಾಡುತ್ತಿದೆ. ಮಾಧ್ಯಮಗಳ ಮುಂದೆ ಬಂದು ನಾವಿಬ್ಬರು ಒಳ್ಳೆ ಸ್ನೇಹಿತರು ಎಂದು ಕೂಡ ಹೇಳಿಕೊಂಡಿದ್ದರು. ಆದರೆ ಕೆಲವು ತಿಂಗಳ ಹಿಂದೆ ಮಲೈಕಾ ಮತ್ತು ಅರ್ಜುನ್ ಕಪೂರ್ ರೆಸ್ಟೋರೆಂಟ್‍ಗೆ ಪಾರ್ಟಿಗೆಂದು ಬಂದಿದ್ದರು. ಈ ವೇಳೆ ರೆಸ್ಟೋರೆಂಟ್‍ನಿಂದ ಹೊರಬರುವಾಗ ಮಲೈಕಾ ಅವರೊಂದಿಗೆ ಬರುತ್ತಿದ್ದ ಅರ್ಜುನ್ ಮಾಧ್ಯಮದವರನ್ನು ಕಂಡು ತಮ್ಮ ಮುಖ ಮುಚ್ಚಿಕೊಂಡು ಹೋಗಿದ್ದರು.

ಮಲೈಕಾಗೆ ಈಗಾಗಲೇ ಮದುವೆಯಾಗಿದ್ದು ತಮ್ಮ ಪತಿ ಅರ್ಬಾಜ್ ಖಾನ್ ಗೆ ವಿಚ್ಛೇಧನ ನೀಡಿ ತಮ್ಮ 16ವರ್ಷದ ಮಗನೊಂದಿಗೆ ಪ್ರತ್ಯೇಕವಾಗಿ ವಾಸವಾಗಿದ್ದಾರೆ. ಅರ್ಜುನ್ ಕಪೂರ್ ಮತ್ತು ಮಲೈಕಾರವರ ಇನ್ಸ್ಟಾ ಪೋಸ್ಟ್‍ಗಳಿಗೆ ಸ್ವತಃ ಇಬ್ಬರು ತಪ್ಪದೇ ಕಮೆಂಟ್ ಮಾಡಿ ತಮ್ಮ ಒಲವು ತೋರ್ಪಡಿಸುತ್ತಿದ್ದಾರೆ.